КОМИ РЕСПУБЛИКАСА ПРАВИТЕЛЬСТВОЛÖН ШУÖМ

**Коми Республикаын шöр социальнöй отрасльясын юридическöй кывкутысьяслы да торъя йöзлы сетöм государственнöй услугаяс коланлунлöн мониторинг да Коми Республикаса республиканскöй бюджет балалысь петкöдласъяс дасьтiгöн налысь бöртасъяс учётö босьтöм йылысь**

Коми Республикаса Правительство шуис:

1. Вынсьöдны Коми Республикаын шöр социальнöй отрасльясын юридическöй кывкутысьяслы да торъя йöзлы сетöм государственнöй услугаяс коланлунлöн мониторинг нуöдан да Коми Республикаса республиканскöй бюджет балалысь петкöдласъяс дасьтiгöн налысь бöртасъяс учётö босьтан пöрадок содтöд серти.

2. Коми Республикаын шöр социальнöй отрасльясын юридическöй кывкутысьяслы да торъя йöзлы сетöм государственнöй услугаяс коланлунлöн мониторинг нуöдöмысь кывкутысь Коми Республикаса олöмö пöртысь власьт органъяслы ас кадö да бураа дасьтыны государственнöй услугаяс коланлун йылысь колана пасйöдъяс да юöръяс.

3. Лыддьыны вынтöмöн «Бюджетнöй услугаяс сетöмын коланлун быдвося донъялöм нуöдан да локтан финансöвöй воын рöскодъяс дасьтiгöн бöртасъяс учётö босьтан пöрадок вынсьöдöм йылысь» Коми Республикаса Правительстволысь 2006 во лöддза-номъя тöлысь 26 лунся 157 №-а шуöм.

4. Тайö шуöм збыльмöдöм бöрся видзöдны Коми Республикаса Юралысьöс вежысь А.А.Буровлы.

5. Тайö шуöмыс вынсялö 2011 вося тöвшöр тöлысь 1 лунсянь.

Коми Республикаса Юралысь В.Гайзер

Сыктывкар

2010 вося йирым тöлысь 8 лун

348 №

ВЫНСЬÖДÖМА

Коми Республикаса Правительстволöн

2010 во йирым тöлысь 8 лунся 348 №-а шуöм дорö

(содтöд)

Коми Республикаын шöр социальнöй отрасльясын юридическöй кывкутысьяслы да торъя йöзлы сетöм государственнöй услугаяс коланлунлöн мониторинг нуöдан да Коми Республикаса республиканскöй бюджет балалысь петкöдласъяс дасьтiгöн налысь бöртасъяс учётö босьтан

**ПÖРАДОК**

I. Панас

1. Коми Республикаын шöр социальнöй отрасльясын (йöзöс велöдöм, йöзлысь дзоньвидзалун видзöм, культура, спорт да мортöс ёнмöдöм, йöзöс социальнöя дорйöм) Коми Республикаын юридическöй кывкутысьяслöн да торъя йöзлöн государственнöй услугаясын коланлун йылысь юöр чукöртöм, донъялöм да прогноз, мый петкöдчö петкöдласъясöн натуральнöя.

2. Мониторингсö нуöдöны торйöн Коми Республикаын юридическöй кывкутысьяслы да торъя йöзлы сетöм быд государственнöй услуга (водзö – государственнöй услуга), мый пыртöма Коми Республикаын юридическöй кывкутысьяслы да торъя йöзлы сетöм быд государственнöй услуга пырö юридическöй кывкутысьяслы да торъя йöзлы сетöм государственнöй услугаяслöн öтувъя реестрö.

II. Коми Республикаын шöр социальнöй отрасльясын юридическöй кывкутысьяслы да торъя йöзлы сетöм государственнöй услугаяс коланлун урчитöм, Коми Республикаса республиканскöй бюджет балалысь петкöдласъяс дасьтiгöн налысь бöртасъяс учётö босьтöм

1. Мониторингсö нуöдöны государственнöй услугаяс сетöмысь либö котыртöмысь кывкутысь Коми Республикаса олöмö пöртысь власьт органъяс (водзö - Коми Республикаса олöмö пöртысь власьт органъяс). Мониторинглöн бöртасъяс серти Коми Республикаса олöмö пöртысь власьт органъяс сетöны Коми Республикаса экономика сöвмöдан министерстволы государственнöй услугаясын коланлун йылысь юöр.

2. Юöрсö чукöртöны татшöм туйвизьяс серти:

государственнöй услугаясын коланлунлöн мында, мый петкöдчö петкöдласъясöн натуральнöя – торъя йöзлöн да юридическöй кывкутысьяслöн государственнöй услуга вылö öтувъя спрос, мый петкöдчö лыдын натуральнöя (урчитöны государственнöй услуга лоны вермана босьтысь лыд да урчитöм качествоа государственнöй услуга вылö спрослöн тшупöд серти);

государственнöй услугаяс збыль сетöмлöн да сетны планируйтöмлöн мында, мый петкöдчö петкöдласъясöн натуральнöя – Коми Республикаын торъя йöзлы да юридическöй кывкутысьяслы сетöм да сетны планируйтан государственнöй услуга лыд.

Юöрсö чукöртöны мунан кадколастысь (мунан финансöвöй воын сетöм государственнöй услугаяс виччысяна мында), а сiдзжö кольöм кадколастысь (мунан финансöвöй воöдз куим воысь). Петкöдласъяссö планируйтöны локтан финансöвöй во да планöвöй кадколаст вылö (öчереднöй финансöвöй во бöрын мунан кык во вылö).

3. Урчитöны мониторинг нуöдöмлысь татшöм шöр тшупöдъяс:

|  |  |  |  |
| --- | --- | --- | --- |
| Д/в № | Уджъяс | Нуöдан кадколаст | Кывкутысьяс |
| 1. | Сетöм государственнöй услугаясын коланлун да мында йылысь юöр чукöртöм:  мунан финансöвöй воын да мунан финансöвöй волы кольöм куим отчётнöй воысь;  öчереднöй финансöвöй во да планöвöй кадколаст вылö (öчереднöй финансöвöй во бöрын кык во) | рака тöлысь 1 лунöдз | Коми Республикаса олöмö пöртысь власьт органъяс |
| 2. | Сетöм государственнöй услугаясын коланлунлысь петкöдласъяс да мында дасьтöм:  öчереднöй финансöвöй во да планöвöй кадколаст вылö государственнöй услугаясын коланлунлысь водзвыв петкöдласъяс арталöм;  öчереднöй финансöвöй во да планöвöй кадколаст вылö сетöм государственнöй услугаяс мындалöн планöвöй петкöдласъяс арталöм;  сетöм государственнöй услугаясын коланлунлысь петкöдласъяс да мында арталöм серти, пасйöм петкöдласъяслöн динамика серти, сетöм государственнöй услугаяслöн мындаысь коланлун вежсян помкаяс да факторъяс серти гöгöрвоöдана гижöдтор дасьтöм | рака тöлысь 15 лунöдз | Коми Республикаса олöмö пöртысь власьт органъяс |
| 3. | Коми Республикаса экономика сöвмöдан министерствоö мониторинглöн бöртасъяс йылысь юöр сетöм | рака тöлысь 20 лун | Коми Республикаса олöмö пöртысь власьт органъяс |
|  | Юöр бурмöдöм да Коми Республикаса экономика сöвмöдан министерствоö сiйöс мöдысь ыстöм (коланлун серти) | косму тöлысь 10 лун |  |
| 4. | Коми Республикаса сьöм овмöс министерствоö мониторинглöн бöртасъяс йылысь öтув юöр дасьтöм да сетöм | ода-кора тöлысь 1 лун | Коми Республикаса экономика сöвмöдан министерство |

4. Быд государственнöй услуга серти мониторинглöн бöртасъяс йылысь юöрын пасйöны татшöм пасйöдъяс:

кольöм отчётнöй финансöвöй воысь да мунан финансöвöй воын сетöм государственнöй услугаясын коланлунлысь петкöдласъяс, а сiдзжö öчереднöй финансöвöй воын да планöвöй кадколастын сетны планируйтан государственнöй услугаяс мында;

мунан финансöвöй воын сетöм да öчереднöй финансöвöй воын да планöвöй кадколастын сетны планируйтан государственнöй услугаясын коланлунлысь петкöдласъяс да мында арталöм серти гöгöрвоöдöмъяс, петкöдласъяслöн динамика кузя гöгöрвоöдöмъяс.

Мониторинг бöртасъяс йылысь юöрсö, мый петкöдчö петкöдласъясын натуральнöя, сетöны тайö Пöрадок дорö содтöдын форма серти.

5. Коми Республикаса экономика сöвмöдан минситерство:

чукöртö Коми Республикаса олöмö пöртысь власьт органъясöн сетöм мониторинглöн бöртасъяс йылысь юöр, видлалö государственнöй услугаясын коланлун арталöмлысь да прогнозлысь подулалöм, коланлун серти юöртö Коми Республикаса олöмö пöртысь власьт органъяслы сетöм юöр содтöм да бурмöдöм йылысь;

дасьтö мониторинглöн бöртасъяс йылысь öтув юöр да ыстö сiйöс Коми Республикаса сьöм овмöс министерствоö.

6. Мониторинг нуöдöм вылö юöр öшмöсöн лоöны:

збыль сетöм государственнöй услугаяс йылысь – статистическöй юöр, ведомственнöй отчётносьт, мукöд юöр;

государственнöй услугаясын коланлун йылысь - збыль сетöм государственнöй услугаяс йылысь юöр, лöсялана государственнöй услуга босьтысьяслöн лыд водзвыв вежсьöм.

7. Мониторингсö нуöдöны вонас öтчыдысь.

8. Мониторинглöн бöртасъяснас вöдитчöны, медым:

дасьтыны Коми Республикаын бюджетнöй планируйтан субъектъяслöн удж бöртасъяс да шöр туйвизьяс йылысь докладъяс;

подулалöмöн дасьтыны Коми Республикаса государственнöй учреждениеяслы государственнöй заданиеяс сетöм государственнöй услугаяслöн мында серти;

планируйтны могмöдны сьöмöн Коми Республикаса республиканскöй бюджет тшöт весьтö государственнöй услугаяс сетöм вылö государственнöй заданиеяс збыльмöдöм могысь;

дасьтыны государственнöй услугаяслысь коланлун дасьтан мероприятиеяс, мыйяс коланлун вежсьöм да качество кыпöдöм лоö Коми Республикаса олöмö пöртысь власьт органъяслöн могöн;

прогнозируйтны позянлунъяс колана мында государственнöй услугаяс ас кадö сетöм могысь.

9. Коми Республикаса сьöм овмöс министерство вöдитчö мониторинглöн бöртасъяс йылысь öтув юöрлöн петкöдласъясöн Коми Республикаса олöмö пöртысь власьт органъясöн вынсьöдöм государственнöй услугаяс сетöм вылö арталöм нормативнöй рöскодъяс тöд вылын кутöмöн государственнöй услугаяс сетöм вылö бюджетнöй ассигнованиеяс планируйтöм могысь Коми Республикаса сьöм овмöс министерствоöн урчитöм бюджетнöй ассигнованиеяс планируйтан методика серти.

Коми Республикаын шöр социальнöй отрасльясын юридическöй кывкутысьяслы да торъя йöзлы сетöм государственнöй услугаяс коланлунлöн мониторинг нуöдан да Коми Республикаса республиканскöй бюджет балалысь петкöдласъяс дасьтiгöн налысь бöртасъяс учётö босьтан пöрадок дорö

СОДТÖД

Государственнöй услугаясын (натуральнöя) коланлунлöн мониторинг бöртасъяс йылысь юöр

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(государственнöй услуга сетöмысь (сетны котыртöмысь) кывкутысь Коми Республикаса олöмö пöртысь власьт орган)

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| Государственнöй услуга | Мерайтан единица | <t - 1> во | | | <t> во | | | <t + 1> во | | | <t + 2> во | | | <t + 3> во | | |
| ПГУ | ОГУ | Дельта ГУ | ПГУ | ОГУ | Дельта ГУ | ПГУ | ОГУ | Дельта ГУ | ПГУ | ОГУ | Дельта ГУ | ПГУ | ОГУ | Дельта ГУ |
| 1 государственнöй услуга |  |  |  |  |  |  |  |  |  |  |  |  |  |  |  |  |
| 2 государственнöй услуга |  |  |  |  |  |  |  |  |  |  |  |  |  |  |  |  |
| 3 государственнöй услуга |  |  |  |  |  |  |  |  |  |  |  |  |  |  |  |  |
| 4 государственнöй услуга |  |  |  |  |  |  |  |  |  |  |  |  |  |  |  |  |
| 5 государственнöй услуга |  |  |  |  |  |  |  |  |  |  |  |  |  |  |  |  |
| … |  |  |  |  |  |  |  |  |  |  |  |  |  |  |  |  |

Пасйöд.

Таблицаын вöдитчан условнöй вежöртасъяс:

<t - 1> во – отчётнöй финансöвöй во;

<t> во – мунан финансöвöй во;

<t + 1> во - öчереднöй финансöвöй во;

<t + 1> во, <t + 2> во, <t + 3> во – планöвöй кадколаст;

ПГУ – государственнöй услугаясын коланлун

ОГУ – сетöм да сетны планируйтан государственнöй услугаяслöн мында;

Дельта ГУ = ПГУ – ОГУ – коланаысь сетöм/сетны планируйтöм государственнöй услугаяслöн мында вежсьöм.

вудж. Коснырева

8268 пас